Αγαπητά μου παιδιά, η δύσκολη κατάσταση στην οποία βρεθήκαμε μας αναγκάζει πλέον να επικοινωνούμε από μακριά, όπως ήδη έχετε ενημερωθεί από το σχολείο.

Πιστεύω πως μετά από τόσες πολλές μέρες αδράνειας , σε όλους μας λίγο ή πολύ έχει λείψει η τάξη μας με τα ωραία της ή και με τις δυσκολίες της ακόμη.

Εύχομαι να είστε όλοι καλά με τις οικογένειές σας και γρήγορα να βρει η ζωή μας τους κανονικούς της ρυθμούς.

 Μέχρι τότε, θα συνεργαζόμαστε μέσω της ιστοσελίδας του σχολείου μας στην οποία θα βρίσκετε κάθε εβδομάδα καινούριο υλικό για τα μαθήματά μας σε μορφή word, το ίδιο υλικό θα υπάρχει και στο eclass.sch.gr

Εσείς θα στέλνετε τις απαντήσεις σας στη διεύθυνση ηλεκτρονικού ταχυδρομείου που έχω δημιουργήσει για αυτό το σκοπό **ep2gympat@gmail.com**

Οι απαντήσεις:

* είτε θα πληκτρολογούνται στον κυρίως χώρο προγράμματος ηλεκτρονικού ταχυδρομείου που χρησιμοποιείτε
* είτε θα αποστέλλονται ως αρχεία κειμένου (Word, Σημειωματάριο των Windows, Acrobat pdf)
* είτε με φωτογραφία του κειμένου που έχετε γράψει στο τετράδιό σας.

και θα σας απαντώ στο email σας με τις σχετικές παρατηρήσεις.

Χωρίς άγχος, φροντίστε να αξιοποιείτε με αυτόν τον τρόπο δημιουργικά τον ελεύθερο χρόνο σας, κι έτσι θα διατηρούμε μια επικοινωνία.

 Γι’ αυτό άλλωστε το πρώτο υλικό που σας στέλνω είναι τα φύλλα εργασίας για **το λογοτεχνικό βιβλίο** που είχατε αρχίσει να μελετάτε. Τα τρία πρώτα οι περισσότεροι τα έχετε ήδη πάρει και τα έχετε δουλέψει.

Θα μου στείλετε εντός της εβδομάδας **όλοι** τις απαντήσεις σε αυτά (αρκετοί τα 2 πρώτα μου τα είχατε δώσει στο σχολείο, **αυτά δεν χρειάζεται να τα γράψετε πάλι,** μόνο το 3ο θα στείλετε εσείς ). Στέλνω άλλο ένα φύλλο για όσους έχουν συμπληρώσει τα προηγούμενα.

 *Η μελέτη λογοτεχνικών βιβλίων είναι η πιο ευχάριστη και ωφέλιμη απασχόληση*

Θα ακολουθήσουν από Δευτέρα ασκήσεις για τη Νεοελληνική Γλώσσα και για τα Αρχαία.